 Ụlọ Nche, Nke 5 2016  Ònye Ga-akasili Gị Obi ma Nsogbu Bịara Gị?MAGAZIN A bụỤlọ Nchena-enye Jehova Chineke, bụ Onye na-achị eluigwe na ụwa, otuto. Ozi ọma dị na ya na-akasi ndị mmadụ obi. Ozi ọma ahụ bụ na Alaeze Chineke, nke bụ ọchịchị dị neluigwe, ga-eme ka ajọ omume niile kwụsị noge na-adịghị anya, meekwa ka ụwa ghọọ paradaịs. Ọ na-agwa ndị mmadụ ka ha nwee okwukwe na Jizọs Kraịst, bụ onye nwụrụ ka anyị wee nweta ndụ ebighị ebi, onye bụkwa Eze na-achị ugbu a nAlaeze Chineke. Ndịàmà Jehova na-ebipụta magazin a kemgbe afọ 1879. Ọ naghị etinye aka na ndọrọ ndọrọ ọchịchị. Ihe niile ọ na-ekwu si na Baịbụl.A naghị ere akwụkwọ a ere. O so nihe e ji arụ ọrụ ịkụziri ndị mmadụ Baịbụl nụwa dum. E jikwa onyinye sí ndị mmadụ nobi akwado ọrụ a.Ị chọọ inye onyinye, biko gaa na Ọ gwụkwala ma è dere aha Baịbụl ọzọ, amaokwu Baịbụl ndị e dere nakwụkwọ a si na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.Isiokwu Ndị Dị na Magazin AOkwu MmaliteOLEE IHE I CHERE?E nwere ọtụtụ nsogbu ndị anyị na ha na-alụ taa. Ònye ka i chere anyị ga-agakwuru, ya enyere anyị aka ma kasie anyị obi?Baịbụl sịrị:Nna nke obi ebere na Chineke nke nkasi obi niile . . . na-akasi anyị obi ná mkpagbu anyị niile.2 Ndị Kọrịnt 1:3, 4.IsiokwuỤlọ Nchea kọwara otú Chineke si akasi anyị obi mgbe ọ bụla anyị nwere nsogbu.Nkasi Obi Dị Anyị Niile MkpaÌ nwere ike icheta otu ụbọchị ị nọ na-agba ọsọ mgbe ị dị obere, daa, merụọ ahụ naka ma ọ bụ chihịa ikpere gị? Ì chetara otú mama gị si gụgụọ gị, hichaa ọnyá gị ma kee ya ákwà? Ka ị nọ na-ebe ákwá, ya ekuru gị, na-asị gị ndo. Obere oge, gị enwetatụ onwe gị. Noge ahụ ị dị obere, ihe mee gị, a ga-enwerịrị onye ga-abịa gụgụọ gị.Ma ihe na-agbanwe ka anyị na-etolite. Nsogbu anyị na-akakwu njọ. Ọ na-esikwa ike ịhụ onye ga-akasi anyị obi. Nsogbu anyị na-enwe mgbe anyị torola anaghị abụkarị ụdị nke mama anyị ga-ekuru anyị, kee anyị ákwà, anyị enweta onwe anyị. Ka anyị lee ụfọdụ nime nsogbu ndị ahụ.Ò nwetụla mgbe a chụrụ gị nọrụ, ya adị gị ka nke ị na-eme agwụla? Otu nwoke aha ya bụ Julian kwuru na obi gbawara ya mgbe a chụrụ ya nọrụ. O bidoro na-eche otú ọ ga-esi elekọta ezinụlọ ya. Ọ nọkwa na-ajụ onwe ya ihe mere ụlọ ọrụ ha ji chụọ ya nọrụ nagbanyeghị na ya ji obi ya niile na-arụrụ ha ọrụ kemgbe ọtụtụ afọ.O nwere ike ịbụ na obi gbawara gị mgbe gị na di gị ma ọ bụ nwunye gị gbasara. Otu nwaanyị aha ya bụ Raquel kwuru na iwe juru ya obi mgbe di ya hapụrụ ya ihe dị ka otu afọ na ọnwa isii gara aga. O kwuru, sị: Obi gbawara m, ahụ ana-egbukwa m mgbu. Ihe a niile mere ka ezigbo ụjọ jide m.Ị na-arịa ọrịa na-achọghị ịla ala? O nwere ike ịna-adị gị mgbe ụfọdụ otú ọ dị Job mgbe ọrịa ji ya aka ọjọọ. Job kwuru gbasara ndụ ọ dị, sị: Ajụwo m ya; agaghị m adị ndụ ruo mgbe ebighị ebi. Job 7:16 O nwekwara ike na-adị gị otú ọ dị otu nwoke aha ya bụ Luis. Nwoke a akarịala afọ iri asatọ, ya na ọrịa na-alụkwa. O kwuru, sị: Mgbe ụfọdụ, ọ na-adị m ka ọnwụ bịa gburu m.O nwekwara ike ịbụ na mmadụ nwụnahụrụ gị, gị ana-achọ onye ga-akasi gị obi. Otu nwoke aha ya bụ Robert kwuru otú obi dị ya mgbe ụgbọelu nwa ya nwoke nọ na ya kpọkara, nwa ya ahụ anwụọ. O kwuru, sị: Ọ dịcha m ka ọ bụ ná nrọ. Obi gbawara m, ya ana-adịkwa m ka onye a manyere ogologo mma agha nahụ otú ahụ Baịbụl kwuru.Luk 2:35.Robert, Luis, Raquel na Julian mechara nweta Onye kasiri ha obi. Ọ bụ Chineke Onye Pụrụ Ime Ihe Niile. Olee otú Chineke si akasi mmadụ obi? Ọ ga-akasi gịnwa obi ma nsogbu bịara gị?Otú Chineke Si Akasi Mmadụ ObiPọl onyeozi kwuru na Jehovabụ Chineke nke nkasi obiniile. . . onye na-akasi anyị obi ná mkpagbu anyịniile.2 Ndị Kọrịnt 1:3, 4 Ihe a Baịbụl kwuru na-eme ka obi sie anyị ike na o nweghị onye Chineke na-agaghị enyeliri aka nakwa na o nweghị nsogbu ọ bụla bịaara anyị nke Nna anyị nke eluigwe na-agaghị akasili anyị obi na ya.Ma, o nwere ihe anyị ga-emerịrị ma anyị chọọ ka Chineke kasie anyị obi. Dọkịta ọ ga-agwọ onye na-abịakwuteghị ya ka ọ gwọọ ya? Ọ bụ ya mere Baịbụl ji gwa anyị, sị: Bịaruonụ Chineke nso, ọ ga-abịarukwa unu nso.Jems 4:8.Olee ihe mere obi ga-eji sie anyị ike na Chineke ga-abịaru anyị nso? Nke mbụ bụ na Chineke gwara anyị ugboro ugboro na ya chọrọ inyere anyị aka. Gụọ ihe e dere nigbe dị nisiokwu a. Nke abụọ bụ na e nwere ọtụtụ ndị noge ochie nakwa noge anyị a kwuru na Chineke nyeere ha aka mgbe ha nọ ná nsogbu.Ọtụtụ ndị nwere nsogbu taa na-arịọ Chineke ka o nyere ha aka. Otú ahụkwa ka ọ dị Eze Devid noge ochie. Notu oge ya na nsogbu na-alụ, ọ rịọrọ Jehova, sị: Nụrụ olu arịrịọ m mgbe m na-etiku gị maka enyemaka. Chineke ọ zara ya? Ee. Devid kwuru, sị: O nyewokwara m aka, nke mere na obi m na-enwe aṅụrị.Abụ Ọma 28:2,7.OTÚ JIZỌS SI KASIE NDỊ NA-ERU UJU OBITupu Jizọs abịa nụwa, Chineke chọrọ ka ọ kasie ndị mmadụ obi ma ọ bịa. Ọ bụ ya mere na otu nime ọrụ ndị o nyere Jizọs bụ ikechi ọnyá nke ndị e tiwara obi na ịkasi ndị niile na-eru uju obi. Aịzaya 61:1, 2 Mgbe Jizọs bịara nụwa, o nyeere ndị na-adọgbu onwe ha nọrụ na ndị e boro ibu dị arọ aka otú ahụ e kwuru na ọ ga-eme.Matiu 11:28-30.E nwere ụzọ dị iche iche Jizọs si kasie ndị mmadụ obi. O nyere ha ndụmọdụ ga-abara ha uru. O ji obiọma meso ha ihe. Mgbe ụfọdụ, ọ gwọdịrị ha ọrịa ha. O nwere otu ụbọchị otu onye ekpenta gwara Jizọs, sị: Ọ bụrụ nnọọ na ị chọrọ, ị pụrụ ime ka m dị ọcha. Jizọs metaara ya ebere ma gwazie ya, sị: Achọrọ m. Dị ọcha. Mak 1:40, 41 Ekpenta ya ahụ lara ozugbo.Ọ bụ eziokwu na Ọkpara Chineke anọghịzi nụwa taa nke ọ ga-abụ, onye nwee nsogbu, gakwuru ya, ya akasie onye ahụ obi. Ma, Jehova Nna ya, bụ Chineke nke nkasi obi niile, ka na-akasi ndị niile nwere nsogbu obi. 2 Ndị Kọrịnt 1:3 Ka anyị lee ụzọ anọ Chineke si akasi ndị mmadụ obi.Baịbụl.Ihe niile e dere noge gara aga, e dere ha iji nye anyị ntụziaka, ka anyị wee site ná ntachi obi anyị na nkasi obi sitere nAkwụkwọ Nsọ nwee olileanya.Ndị Rom 15:4.Mmụọ Nsọ Chineke.Obere oge Jizọs nwụchara, Baịbụl kwuru na ọgbakọ Ndị Kraịst banyere noge udo. Maka gịnị? Maka na ha na-eje ije negwu Jehova, na-adịkwa ndụ nụzọ kwekọrọ ná nkasi obi ha na-enweta site na mmụọ nsọ. Ọrụ Ndịozi 9:31 Mmụọ nsọ Chineke na-akpa ike dị egwu. Chineke nwere ike iji ya kasie mmadụ obi nagbanyeghị ụdị nsogbu onye ahụ nwere.Ekpere.Baịbụl gwara anyị ka anyị ghara ichegbu onwe anyị banyere ihe ọ bụla. Kama, ka anyị mee ka Chineke mara ihe anyị na-arịọ; udo nke Chineke nke karịrị echiche niile ga-eche obi anyị na ike iche echiche anyị nche.Ndị Filipaị 4:6, 7.Ndị Kraịst Ibe Anyịga-akasili anyị obi noge anyị nọ nezigbo nsogbu. Pọl onyeozi kwuru na Ndị Kraịst ibe ya bụ ndị na-enyere ya aka, na-eme ka ọ dị ike noge niile ọ nọ ná mkpa nakwa noge niile a na-akpagbu ya.Ndị Kọlọsi 4:11;1 Ndị Tesalonaịka 3:7.Ma i nwere ike ịna-eche ma ihe ndị a hà nwere ike ịkasi mmadụ obi neziokwu. Ka anyị lebazie anya notú ihe ndị a si kasie ndị ahụ anyị kwuburu gbasara ha nisiokwu nke mbụ obi. I nwere ike ịchọpụta ihe hanwa chọpụtara, ya bụ, na Chineke ka na-emezu nkwa a o kwere. Ọ sịrị: Dị ka nwoke nke nne ya na-akasi obi, otú ahụ ka mụ onwe m ga na-akasi unu obi.Aịzaya 66:13.Otú Chineke Si Akasi Anyị Obi nOge NsogbuMGBE A CHỤRỤ MMADỤ NỌRỤM bịara na-arụ ọrụ ọ bụla m hụrụ. Anyị kwụsịkwara ịna-emefu ego nihe ndị na-adịghị anyị mkpa.JonathanOtu nwoke aha ya bụ Sethkwuru, sị: A chụrụ mụ na Priscilla nwunye m nọrụ otu mgbe. Ihe anyị ji kpaa afọ anyị ruo afọ abụọ bụ obere ego ndị ezinụlọ anyị na-enye anyị nakwa ego anyị na-enweta nọrụ ike kete o rie anyị na-arụ mgbe ụfọdụ. Ihe a niile mere ka ike ụwa gwụ nwunye m, mụnwa ewerekwa ya na o nweghịzi uru m bara.Ị ma ihe nyeere anyị aka idi nsogbu a? Nwunye m na-agwakarị onwe ya ihe Jizọs kwuru naMatiu 6:34. Jizọs sịrị na anyị ekwesịghị ịna-echegbu onwe anyị maka echi, nihi na ụbọchị ọ bụla nwere nchegbu nke ya. Ihe ọzọ nyeere nwunye m aka bụ ekpere ọ na-eji obi ya niile ekpe mgbe niile. Ihe nyeere mụnwa aka bụ ihe e derenAbụ Ọma 55:22. Emere m ihe onye rọrọ abụ a mere. Atụkwasịrị m Jehova ibu arọ m, ọ kwadokwara m. Enwetala m ọrụ ọzọ ugbu a. Ma, anyị anaghị ebi ndụ okomoko. Anyị na-eme ihe Jizọs gwara anyị mee naMatiu 6:20-22. Nke ka nke bụ na anyị abịarukwuola Chineke nso, hụkwuokwa ibe anyị nanya.Otu nwoke aha ya bụ Jonathan kwuru, sị: Mgbe obere ahịa ezinụlọ m na-azụ dakpọrọ, obi ezughị m ike. Ihe niile anyị tara ahụhụ kpakọta kemgbe afọ iri abụọ enweghịzi ihe ọ bụ nihi otú ihe si sie ezigbo ike nobodo anyị noge ahụ. Ego bịara na-esere mụ na nwunye m okwu. Ebe anyị chere na ụlọ ọrụ na-ahụ maka kaadị e ji azụrụ ihe naka agaghị ekwe anyị jiri ya zụrụ ihe, obi akaghị anyị iji ya gaa zụwa ihe.Ma Okwu Chineke na mmụọ nsọ ya nyeere anyị aka ime mkpebi ndị dị mma. M bịara na-arụ ọrụ ọ bụla m hụrụ. Anyị kwụsịkwara ịna-emefu ego nihe ndị na-adịghị anyị mkpa. Anyị bụ Ndịàmà Jehova. Ndịàmà Jehova ibe anyị nyeere anyị aka noge anyị na-ahụghịtụrụ rachaa. Ha nyekwaara anyị aka ịma na anyị ka bara uru.MGBE DI NA NWUNYE GBASARAOtu nwaanyị aha ya bụ Raquel kwuru, sị: Mgbe mụ na di m gbasara, obi gbawara m. Iwe ana-eju m obi mgbe ọ bụla. Ma, arịọrọ m Chineke ka o nyere m aka. O nyekwaara m aka. M na-ekpe ekpere ụbọchị ọ bụla. Ọ na-abụ m kpechaa ekpere, Chineke enye m udo nke na-eme ka obi m jụrụ, ya adịzie m ka ò meziri obi m gbawara agbawa.Okwu ya bụ Baịbụl nyekwaara m aka ịkwụsị iwe iwe na ibu iwe nobi. Agbalịrị m ime ihe Pọl onyeozi kwuru naNdị Rom 12:21. Ebe ahụ kwuru, sị: Ekwela ka ihe ọjọọ merie gị, kama jiri ihe ọma na-emeri ihe ọjọọ.E nwere oge anyị kwesịrị iwere na ihe efuola. . . . Kama ịna-echegbu onwe m, m bidoziri ịna-eme ihe ndị ga na-eme m obi ụtọ.RaquelOtu nwoke ji Baịbụl nyere m aka ịma ihe m ga-eme. O gosiri m ihe dị nEkliziastis 3:6 ma meda obi sị m na e nwere oge anyị kwesịrị iwere na ihe efuola. O siiri m ike ikweta ihe a ọ gwara m, ma, ọ bụ ihe m kwesịrị ịghọta. Kama ịna-echegbu onwe m, m bidoziri ịna-eme ihe ndị ga na-eme m obi ụtọ.E nwere ihe otu nwaanyị aha ya bụ Elizabeth kwuru mgbe ya na di ya gbasara. O kwuru, sị: Mmadụ na di ya ma ọ bụ nwunye ya gbasaa, e kwesịrị inwe onye ga-akasi ya obi. O kwukwara, sị: Otu ezigbo enyi m nwaanyị nyeere m aka. Ọ na-abịa eleta m ụbọchị ọ bụla. Ya bịarute, ya esoro m na-ebe ákwá, na-akasi m obi, na-agwakwa m okwu ndị mere ka m ghọta na a ka nwere ndị hụrụ m nanya. O doro m anya na Jehova ji ya mee ka m nweta onwe m.MGBE ỌRỊA MA Ọ BỤ NKÁ BỊARAM kpechaara Jehova ekpere, ya ejiri mmụọ nsọ ya nye m ike.LuisLuis anyị kwuru gbasara ya nisiokwu mbụ nakwụkwọ a na-arịa ọrịa obi, o nweekwala ugboro abụọ ọ fọrọ obere ka ọ nwụọ. Ugbu a, a na-akwụnye ya akpa ikukuoxygenruo awa iri na isii nụbọchị ọ bụla ka ọ ghara ịnwụ. O kwuru, sị: M na-ekpere Jehova ekpere mgbe niile. M kpechaara Jehova ekpere, ya ejiri mmụọ nsọ ya nye m ike. M kpee ekpere, ndụ na-abịa tọwa m ụtọ nihi na m kweere na Chineke, marakwa na ihe gbasara m na-emetụ ya nobi.Otu nwaanyị aha ya bụ Petra, onye karịrịla afọ iri asatọ, kwuru, sị: E nwere ọtụtụ ihe m na-achọ ime, ma anaghị m emeli ha. Obi na-ajọ m njọ nihi otú ike si agwụ m. Ike na-agwụru m nọkpụkpụ. M na-aṅụzi ọgwụ ka mmiri ka m nwetatụ ike. Ọ na-adịkarị m otúọ dị Jizọs mgbe ahụ ọ gwara Nna ya na ọ bụrụ na o kwere omume, ka o mee ka otu nsogbu ga-abịara ya gabiga. Ma ihe Jehova mere bụ inye Jizọs ike. Ọ na-enyekwa m ike. Ekpere bụ ọgwụ m na-aṅụ ụbọchị ọ bụla. M na-enwetatụ onwe m ma m gwachaa Chineke okwu.Matiu 26:39.Otú ahụkwa ka ọ dị otu nwoke aha ya bụ Julian, onye rịarala ọrịa akwara ihe fọrọ obere ka ọ bụrụ afọ iri atọ. O kwuru na ya na-anọzi noche ndị ngwọrọ kama ịnọ nezigbo oche, mana, na ndụ ya juru ya afọ nihi na ya ji ya na-ejere ndị ọzọ ozi. O kwukwara na ọ bụrụ na onye na-ahụju anya na-enye ndị ọzọ ihe, ọ ga na-enwe obi ụtọ. Ọ sịrị na Jehova na-emezu nkwa o kwere anyị inye anyị ike noge anyị nọ ná nsogbu. Ọ dị ya otú ọ dị Pọl onyeozi, nke na o nwere ike ikwu, sị: Nihe niile, enwere m ike site naka onye ahụ nke na-enye m ike.Ndị Filipaị 4:13.MGBE MMADỤ NWỤRỤOtu nwoke aha ya bụ Antonio kwuru, sị: Mgbe papa m nwụrụ nihe mberede okporo ụzọ, ọ dị m ka ọ bụ ná nrọ. Ọ nọ na-agara onwe ya, moto abịa kụrụ ya. Ma, o nweghị ihe m ga-eme. Papa m tụbọrọ ruo ụbọchị ise tupu ya anwụọ. M na-agbalị ejide onwe m nihu mama m, ma m na-ebe ezigbo ákwá ma naanị m nọrọ. M nọ na-ajụ onwe m sị, Gịnị mere ihe a ji mee anyị?Noge ihe a mere, m nọgidere na-arịọ Jehova ka o nyere m aka idi ya nakwa ka o mee ka obi ruo m ala. Nwayọọ nwayọọ, m nwetawara onwe m. M chetara na Baịbụl kwuru na ihe a na-atụghị anya ya nwere ike ịbịakwasị onye ọ bụla nime anyị. Ebe m ma na Chineke anaghị agha ụgha, obi siri m ike na m ga-ahụ papa m ọzọ mgbe ọ ga-akpọlite ndị nwụrụ anwụ nọnwụ.Ekliziastis 9:11;Jọn 11:25;Taịtọs 1:2.Ọ bụ eziokwu na ụgbọelu ahụ kpọkaranụ gburu nwa anyị nwoke, anyị ka na-echeta oge ndị anyị na ya nọ na-enwe obi ụtọ.RobertRobert anyị kwuru gbasara ya nisiokwu nke mbụ kwukwara ụdị ihe a. O kwuru, sị: Mụ na Maribel nwunye m nwetara udo Jehova na-enye, nke e kwuru gbasara ya naNdị Filipaị 4:6, 7. Anyị kpesiri ekpere ike, Jehova emee ka anyị nwee udo a. Udo a mere ka anyị nwee ike ịgwa ndị nta akụkọ bịara gbaa anyị ajụjụ ọnụ na anyị nwere olileanya na a ga-akpọlite ndị nwụrụ anwụ. Ọ bụ eziokwu na ụgbọelu ahụ kpọkaranụ gburu nwa anyị nwoke, anyị ka na-echeta oge ndị anyị na ya nọ na-enwe obi ụtọ. Anyị na-agbalị ka oge ndị ahụ ghara ịpụ anyị apụ nobi.Mgbe Ndịàmà Jehova ibe anyị gwara anyị na ha hụrụ anyị na tiivi ka anyị na-ekwu na anyị nwere okwukwe na a ga-akpọlite nwa anyị nọnwụ, anyị gwara ha na ọ bụ ọtụtụ ekpere ha kpere nisi anyị nyeere anyị aka. Ha ziteere anyị ọtụtụ ozi kasiri anyị obi. O dokwara m anya na Jehova ji ha nyere anyị aka.Ihe a niile ndị a kwuru gosiri na Chineke ga-akasili onye ọ bụla nime anyị obi nagbanyeghị ụdị nsogbu bịaara ya. Nsogbu ndị nke gịnwa kwanụ? Ụdị nsogbu ọ bụla ọ sọkwara ya bịara gị, o nwere onye ga-akasili gị obi.Gbalịa rịọ Jehova ka o nyere gị aka. Ọ bụ Chineke nke nkasi obi niile.2 Ndị Kọrịnt 1:3.Ọ Bụ Jehova Nwe Agha AO NWERE otu ụbọchị ndị agha obodo Devid hà gara agha, rute nọgbọ agha, ezigbo ụjọ ejide ha, ha erie mbọ mbọ. Ma, ka ha na-agbaghachi azụ, Devid si netiti ha gbara na-aga nọgbọ agha. Gịnị menyere ndị agha ahụ ụjọ? Ọ ga-abụrịrị na Devid nụrụ ka ha ji ụjọ na-akpọ aha otu nwoke. Nwoke ahụ gbara ajọ dimkpa. O guzo na ndagwurugwu dị ebe ahụ. O nwekwara ike ịbụ na Devid ahụtụbeghị onye gbara dimkpa ka nwoke ahụ.Aha nwoke ahụ bụ Golayat. Devid hụrụ ihe mere ụjọ ji na-atụ ndị agha ahụ. Otú Golayat hà nogologo na-atụ ụjọ. Ọ bụrụgodị na o yighị uwe agha ya, ọ ga-adị arọ karịa ụmụ nwoke abụọ gbara agba. Ma ugbu a, o yi uwe agha, jirikwa ngwá agha. Ọ lụọla agha ọtụtụ afọ. Ọ bụkwa dike nagha. Ọ malitere ịma ndị agha Izrel aka. Weregodị ya na ị nọ nelu ugwu na-anụ ka ọ na-ebigbọ, na-agwa ndị agha Izrel na Sọl bụ eze ha, ka ha bịa lusoo ya ọgụ. Ọ nọ na-ama ndị Izrel aka ka ha kpọpụta otu nwoke ka ya na ya chịpụ ya.1 Samuel 17:4-10.Ezigbo ụjọ jidere ndị agha Izrel. Eze Sọl mawakwara jijiji. Devid nụrụ na ọ karịala otu ọnwa kemgbe ndị agha Izrel nọ na-atụ ụjọ ibuso Golayat agha. Ma ndị agha ndị Filistia ma ndị agha Izrel nọ nnọọ na-ele ibe ha ka Golayat na-ama ndị Izrel aka ụbọchị ọ bụla. Ihe a Devid nụrụ wutere ya. Devid weere ya na ọ bụ ihe ihere na eze Izrel, ndị agha Izrel na ụmụnne ya atọ ndị tọrọ ya na-atụ ụjọ. Ihe kacha wute Devid abụghị na Golayat na-emenye ndị agha Izrel ihere, kama, ọ bụ na ọ na-akparị Jehova bụ Chineke Izrel. Ma, oleekwanụ ihe Devid ka bụ nwatakịrị ga-emeli? Oleekwa ihe anyị ga-amụta nokwukwe Devid?1 Samuel 17:11-14.TEE YA MMANỤ, NIHI NA Ọ BỤ ONYE A!O nwere ihe mere ọtụtụ ọnwa tupu ndị Filistia abịa ibuso ụmụ Izrel agha. Ihe a mere notu mgbede Devid nọ nugwu dị nso na Betlehem na-elekọta ìgwè atụrụ nna ya. Devid nwere ike ịdị ihe dị ka afọ iri na asaa noge ahụ. Ọ bụ asa bọbọ, anya ya makwara mma. Ọ na-abụ ya na-elekọta atụrụ, ebe niile daa jii, ya ebido kpọwa ụbọ akwara ya. Ya na-ele ihe ndị Chineke kere, ya ejiri ụbọ akwara ya na-eto Chineke. O megidere ihe a bụrụzie ọkà nịgụ egwú na ịkpọ ụbọ akwara. Ná mgbede ahụ Devid nọ na-elekọta atụrụ nna ya, nna ya ziri ozi ka ọ lọta ozugbo.1 Samuel 16:12.Mgbe ọ lọrutere, ọ hụrụ Jesi nna ya ka ya na otu agadi nwoke na-ekwu okwu. Aha agadi nwoke ahụ bụ Samuel. Ọ bụ ezigbo onye amụma. Jehova gwara ya ka ọ gaa nụlọ Jesi tee otu nime ụmụ ya ndị nwoke mmanụ. Onye ọ ga-ete mmanụ ga-abụ eze ga-anọchi Sọl. Tupu Devid abịarute, Samuel ahụla ụmụnne ya ndị nwoke asaa tọrọ ya, ma, Jehova gwara Samuel na ọ bụghị ha ka ya họọrọ. Mgbe Devid bịarutere, Jehova gwara Samuel, sị: Tee ya mmanụ, nihi na ọ bụ onye a! Ka ụmụnne Devid ndị nwoke nọ na-ele ihe ga-emenụ, Samuel weere mpi mmanụ nke mmanụ pụrụ iche juru, wụsa Devid mmanụ ahụ nisi. Si mgbe ahụ gawa, ndụ Devid gbanwere. Baịbụl kwuru, sị: Mmụọ Jehova wee malite ịkpa ike nahụ Devid malite nụbọchị ahụ gaa nihu.1 Samuel 16:1,5-11,13.Devid ji obi umeala kwuo na ọ bụ Jehova mere ka o gbuo anụ ọhịa ndị ahụDevid ò bidoro chọsiwe ike ịchị? Mba. Ọ nọ na-echere mgbe mmụọ Jehova ga-eme ka ọ mara na oge eruola ka ọ malite ịchị. Ọ gawakwara na-azụ atụrụ ọ na-azụ. Ọ na-eji obi ya niile arụ ọrụ a. O nwekwara obi ike. E nwere oge ọdụm bịara buru atụrụ nìgwè atụrụ nna ya, nweekwa mgbe anụ ọhịa bea bịara buru atụrụ ha. Ihe Devid mere noge ndị ahụ abụghị ịnọ nebe dị anya na-achọ otú ọ ga-esi achụpụ anụ ọjọọ ndị a. Kama, ọ chụwara ha, kụgbuo ha, ma napụta atụrụ ndị ahụ.1 Samuel 17:34-36;Aịzaya 31:4.Obere oge ihe ndị a mechara, Eze Sọl ziri ozi ka Devid bịa hụ ya. Ọ nụla akụkọ gbasara ihe ndị Devid mere. Ọ bụ eziokwu na Sọl ka bụ dike nagha, Jehova anọnyereghịzi ya nihi na o nupụụrụ ya isi. Jehova napụrụ Sọl mmụọ nsọ o nyeburu ya. Ọ bụzi mmụọ na-adịghị mma na-achị ya, nke mere na ọ na-ewekarịzi iwe ọkụ, na-enyo onye ọ bụla enyo, na-emekwa ihe ike. Mgbe ọ bụla mmụọ a na-adịghị mma banyere nime Sọl, egwú na-eme ka o nweta onwe ya. Ụfọdụ ndị na-ejere Sọl ozi gwara ya na ha nụrụ na Devid ma akpọ ụbọ akwara nakwa na ọ bụ dike nagha. Ọ bụ ya mere o ji sị Devid bịa hụ ya. O mechakwara mee Devid otu nime ndị na-akụrụ ya egwú nobí ya, meekwa ya onye na-eburu ya ihe agha.1 Samuel 15:26-29;16:14-23.Ndị na-eto eto karịchaa nwere ọtụtụ ihe ha ga-amụta naka Devid. Otu ihe bụ na o ji oge ndị o ji ezu ike na-amụ gbasara ihe ndị ga-eme ka ya na Jehova dịkwuo ná mma. Ihe ọzọ bụ na o ji nwayọọ nwayọọ mụọ aka ọrụ ndị mere ka e nwee ike iwere ya nọrụ. Ma nke kachanụ bụ na o kwere ka mmụọ Jehova na-edu ya. Anyị niile kwesịrị ịmụta ịna-eme ka ya.Ekliziastis 12:1.KA OBI GHARA ỊWỤBA ONYE Ọ BỤLA NAFỌMgbe Devid bidoro ịrụ nobí eze Sọl, ọ na-eme, ya gụrụ gụrụ, ya agaa ụlọ ha gaa lekọta atụrụ nna ya. Mgbe ụfọdụ, ọ na-anọ ọdụ tupu ya alọta. Ọ bụ notu nime oge ndị ahụ ọ gara ụlọ ha ka Jesi nna ya gwara ya ka ọ gaa lee otú ụmụnne ya atọ so ná ndị agha Sọl mere. Devid mere ihe nna ya gwara ya, kwakọjuo ihe ọ ga-enye ụmụnne ya ndị ahụ, gawa na Ndagwurugwu Ila bụ ebe ha nọ nọgbọ agha. Ọ bụ mgbe ọ bịarutere ka ihe ahụ anyị kọrọ ná mmalite isiokwu a mere. Ọ hụrụ na ma ndị agha Izrel ma ndị agha Filistia nọcha na-ele ibe ha. Ndị Filistia guzo nugwu dị notu akụkụ nke ndagwurugwu ahụ, ndị Izrel eguzoro nugwu dị nakụkụ ya nke ọzọ.1 Samuel 17:1-3,15-19.Ihe a na-emenụ were Devid ezigbo iwe. Ọ ga-abụ na ọ nọ na-ajụ onwe ya ihe mere ndị agha nke Chineke dị ndụ ga-eji na-agbara mmadụ nkịtị ọsọ, nke ka nke, onye na-ekpere arụsị. Devid weere ya na Golayat na-akparị Jehova. O bidoziri jụwa ndị agha nọ ya nso ihe a ga-emere onye meriri Golayat. Mgbe ihe a ọ na-ajụ febara Elayab bụ ọkpara nne ya ntị, ya abawara Devid, sị na ihe mere o ji bịa ebe ahụ agwụla ka ọ hụ otú agha na-adị. Ma Devid sịrị ya: Gịnịkwa ka m mere ugbu a? Ọ bụghị naanị okwu ka m kwuru? Mgbe o kwuchara ihe a, ya atụgharịa gwa ndị agha ndị ọzọ otu ihe ahụ ọ gwara ndị nke mbụ, ruo mgbe mmadụ gwara Sọl ihe ọ nọ na-ekwu. Sọl gwaziri ha ka ha kpọta Devid.1 Samuel 17:23-31.Mgbe Devid bịarutere, ọ gwara eze okwu gbara ya ume gbasara Golayat. Ọ gwara ya, sị: Ka obi ghara ịwụba onye ọ bụla nafọ. Obi awụnyela Sọl na ndị agha ya nafọ kemgbe nihi Golayat. Ọ ga-abụ na halewara otú Golayat hà tụwazie ụjọ. Ha weere ya na ọ ga-emeri ha notu ntabi anya nihi na ọ kagburu ha akagbu, jirikwa ngwá agha. Ma, Devid echeghị otú ahụ. Otú Devid si lee ihe anya dị iche. Ọ bụ ya mere o ji kwuo na ya ga-alụso Golayat agha.1 Samuel 17:32.Ma Sọl ekwetaghị. Ọ sịrị: Ị gaghị enwe ike ịga zute onye Filistia nke a lụso ya ọgụ, nihi na ị ka bụ nwata, ma ya onwe ya bụ dike nagha malite noge ọ bụ nwata. Ma, Devid ọ bụ nwata neziokwu? Mba. Ma, o rubeghị ịba amị, ọ ga-abụkwa na ọ dị obere nanya. Ma, a marala Devid amara ka dike nagha. O nwekwara ike ịbụ na ọ dị ihe dị ka afọ iri na asaa noge ahụ.1 Samuel 16:18;17:33.Devid gwara Sọl gbasara otú o si gbuo ọdụm na anụ ọhịa bea. Devid ò ji ihe a o mere na-etu ọnụ? Mba. Devid ma onye nyeere ya aka igbu anụ ọhịa ndị ahụ. Ọ sịrị: Jehova, bụ onye napụtara m naka ọdụm nakwa naka anụ ọhịa bea, ọ bụ ya ga-anapụta m naka onye Filistia nke a. Sọl mechara kweta, gwazie Devid, sị: Gawa, ka Jehova nọnyekwara gị.1 Samuel 17:37.Ị ga-achọ ka okwukwe gị sie ike ka nke Devid? Ọ bụrụ na ị ga-achọ, i kwesịrị ịghọta na okwukwe Devid adịghị ka ebe mmadụ mụ anya na-arọ nrọ. O nwere okwukwe na Chineke nihi na ọ ma ya nke ọma, hụkwa ihe ndị o meerela ya. Ọ ma na Jehova bụ Onye na-echebe ndị ya na Onye na-emezu nkwa ya. Ọ bụrụ na anyị chọrọ inwe ụdị okwukwe a, anyị kwesịrị ịnọgide na-amụ banyere Chineke e dere okwu ya na Baịbụl. Ọ bụrụkwa na anyị na-eme ihe ndị anyị na-amụta, ihe ọma ndị anyị ga-enweta ga-emekwa ka okwukwe anyị na-esikwu ike.Ndị Hibru 11:1.JEHOVA GA-ENYEFE GỊ NAKA MIhe mbụ Sọl mere bụ iyiwe Devid uwe agha nke yanwa na-eyi. O yichara nke ahụ Golayat yi. E ji ọla kọpa mee ya. O nwekwara ike ịbụ na o nwere akpịrịkpa ndị dị nelu ibe ha. Ma, mgbe Devid chọrọ ịgawa, o nwelighị ike ịga ebe ọ bụla, nihi na ihe agha ndị o ji na uwe agha ahụ o yi na-anyị ya arọ. A zụbeghị Devid ka ọ bụrụ onye agha, nihi ya, iyi uwe agha amabeghị ya ahụ, ma ya fọzie iyi uwe agha Sọl, bụ onye kacha ndị Izrel niile ogologo. 1 Samuel 9:2 O yipụziri ihe niile ahụ, ma yiri uwe o yi na-elekọta atụrụ gawa.1 Samuel 17:38-40.Devid weere mkpara o ji azụ atụrụ, koro akpa ya nubu, ma were èbè ya. Mmadụ nwere ike ịna-eche sị: Oleekwanụ ihe Devid ga-ejili èbè mee? Ma nke bụ eziokwu bụ na ọ na-akpa ike dị egwu. Èbè bụ obere akpụkpọ anụ ma ọ bụ obere ákwà nwere oghere e kegidere eriri nisi ya abụọ. Ndị ọzụzụ atụrụ na-eji ya egbu anụ ndị bịara igbu atụrụ ha. Ha na-ewere nkume tinye netiti obere ákwà ahụ, fegharịa ya gburugburu isi ha ma hapụzie otu nime eriri abụọ ahụ ka nkume ahụ gbapụ. Nkume ahụ na-efere gaa tụọ nihe a chọrọ ka ọ tụọ na ya. Nihi otú a èbè si akpa ike, a na-enwe ndị agha ụfọdụ a na-azụ ka ha jiri ya lụọ agha mgbe ụfọdụ.Ozugbo Devid werechaara ihe ndị a, ọ gawara ịlụso onye iro ya ahụ ọgụ. Were ya ugbu a na ị na-ahụ Devid ka ọ na-ekpesi ekpere ike, hulata nakụkụ iyi ndagwurugwu ahụ, tụtụrụ nkume ise kacha akwọ mụrụmụrụ. Mgbe ọ tụtụtachara nkume ise a, ọ gbaara ọsọ gawa nọgbọ agha.Olee otú obi dị Golayat mgbe ọ hụrụ onye na-abịa ịlụso ya agha? Baịbụl kwuru, sị: Ọ malitere ileda ya anya nihi na ọ bụ nwata, na-achakwa ọbara ọbara ma maa mma ile anya. Golayat bidoro bawara Devid, sị ya: M bụ nkịta, mere i ji jiri mkpara na-abịa izute m? Ọ ga-abụ na Golayat hụrụ mkpara Devid ji, ma ọ hụghị èbè ahụ o ji. O bidoro iji aha chi ndị Filistia na-akọcha Devid. O kwuru na ọ ga-egbu Devid ma were anụ ahụ ya nye anụ ufe nke eluigwe na anụ ọhịa.1 Samuel 17:41-44.Ma, Devid gwara Golayat, sị: I ji mma agha na ube na árọ na-abịa izute m, ma m ji aha Jehova nke ụsụụ ndị agha, bụ Chineke nke ndị agha Izrel, onye ị maworo aka, na-abịa izute gị. Ruokwa taa, ndị mmadụ weere ya na ihe a Devid kwuru gosiri na o nwere okwukwe siri ike na Chineke. Devid ma na ike mmadụ na ngwá agha adịghị ezigbo mkpa nagha ahụ. Ọ ma na Golayat akparịala Jehova, nihi ya, Jehova ga-eme ya ihe. Ọ bụ ya mere Devid ji kwuo na ọ bụ Jehova nwe agha a.1 Samuel 17:45-47.Devid hụrụ na Golayat gbara ajọ dimkpa, hụkwa ngwá agha o ji. Ma, Devid ekweghị ka ihe ndị a menye ya ụjọ. O kweghịkwa ka ha mee ka obi wụnye yanafọ otú o mere Sọl na ndị agha Izrel. Devid ejighị onwe ya tụnyere Golayat. Kama o lere Golayat lee Jehova ma hụ na o nweghị ihe Golayat bụ. Golayat dị ihe dị ka mita atọ nogologo. Ọ ka ndị niile ọzọ nọ ebe ahụ ogologo. Ma, Golayat ọ ha ka onye ma e jiri ya tụnyere Ọkaakaa eluigwe na ụwa? Neziokwu, nanya Chineke, mmadụ niile dị ka ụkpara. Ọ bụkwa otú ahụ ka Golayat dị nanya Chineke. Jehova na-agakwa imemila ya.Devid gbaara ọsọ gawa nebe onye iro ya ahụ nọ, tinye aka nakpa ya, wepụta otu nkume, tinye ya nèbè ya, na-efegharị ya gburugburu isi ya. Golayat bịawara nso ebe Devid nọ, o nwekwara ike ịbụ na ọ nọ nso nazụ onye bu ọta ukwu ya. E nwere ike ịsị na ogologo Golayat bụụrụ ya nsogbu nihi na onye na-eburu ya ọta ukwu agaghị ewelili ọta ahụ elu otú ọ ga-enwe ike igbochi ihe ịtụ Golayat nisi. Ọ bụkwa ebe ahụ ka Devid chọrọ ịtụ ya nkume ahụ.1 Samuel 17:41.Devid hụrụ na o nweghị ihe Golayat bụ ma e jiri ya tụnyere Jehova ChinekeDevid gbapụziri nkume ahụ dị nèbè ya, nkume ahụ agawa ebe ọ chọrọ ka ọ tụọ. Jehova mere ka naanị otu nkume ahụ Devid gbapụrụ gbata Golayat ozugbo. Nkume ahụ tụrụ ya negedege ihu ma bamie negedege ihu ya. Dimkpa ahụ bụ azụ eru ala, dara nala, kpuo ihu nala. Ọ ga-abụ na ụjọ jidere onye na-eburu ya ọta ukwu, ya agbalaga. Devid gbaara ọsọ bịarute ebe Golayat nọ, mịrị mma agha Golayat, gbupụ ya isi.1 Samuel 17:48-51.Sọl na ndị agha ya tiwere mkpu na ha emeriela, katazie obi chụrụ ndị Filistia gawa. Ihe Devid gwara Golayat emeela. Ọ gwara ya, sị: Jehova . . . ga-enyefekwaununaka anyị.1 Samuel 17:47,52, 53.Ma, ndị na-efe Chineke taa anaghị alụ agha. Chineke achọghịzi ka ha na-alụ agha. Matiu 26:52 Ma, anyị ka kwesịrị iṅomi okwukwe Devid. Anyị kwesịrị iwere Jehova otú Devid si were ya. Anyị kwesịkwara ịghọta na Jehova bụ naanị Chi anyị kwesịrị ife ma na-atụ egwu ya. Mgbe ụfọdụ, o nwere ike ịdị anyị ka nsogbu bịaara anyị hà karịrị anyị, ma o nweghị nsogbu anyị Jehova na-agaghị enweli ike ịnapụta anyị na ya. Ọ bụrụ na anyị ewere Jehova ka Chineke anyị, nwee okwukwe na ya otú Devid nwere, e nweghị nsogbu ọ bụla kwesịrị imenye anyị ụjọ. O nweghị ihe nyịrị Jehova.Akụkọ Devid na Golayat, Ò Mere Eme nEziokwu?1  Mmadụ ò nwere ike ịdị ihe dị ka mita atọ nogologo?Baịbụl kwuru na Golayat dị kubit isii na otu ntụ ọbụ aka nogo. 1 Samuel 17:4 Otu kubit bụ sentimita iri anọ na anọ na ọkara; otu ntụ ọbụ aka bụ ihe dị ka sentimita iri abụọ na abụọ. Nke a pụtara na Kubit isii ma ọ bụ narị sentimita abụọ na iri isii na asaa na otu ntụ ọbụ aka ma ọ bụ sentimita iri abụọ na abụọ bụ ihe dị ka mita atọ. Ụfọdụ ndị na-ekwu na o nweghị otú Golayat ga-esi haruo otú ahụ. Chebagodịrị ihe a echiche: Noge anyị a, nwoke a na-ahụbeghị onye ka ya ogologo dị ihe karịrị mita abụọ na ọkara nogologo. Ọ bụ na ọ gaghị ekwe omume na Golayat ji ihe dị ka sentimita iri na ise ka ya ogologo? Golayat bụ otu nime ụmụ ndị Refeyim. Ndị Refeyim na-agba ajọ dimkpa. Nagbata afọ 1201 na afọ 1300 Tupu Oge Ndị Kraịst, otu akwụkwọ e dere nIjipt kwuru na ụfọdụ ndị ọchịagha a na-atụ egwu nobodo Ke dị ihe dị ka mita abụọ na ọkara nogologo. Ihe a niile gosiri na nagbanyeghị na o nweghị onye ọzọ a hụrụla toro ogologo ka Golayat, ọ pụtaghị na Golayat e torughị ogologo otú ahụ Baịbụl kwuru.2  Ò nwedịrị onye bụ Devid a kọrọ akụkọ ya na Baịbụl?E nwere oge ndị ọkà mmụta nọ na-achọ ebe ha ga-agbakwasị ụkwụ sị na akụkọ Eze Devid bụ akụkọ ifo, ma ha achọtalighị ya. Otu ihe gosiri na akụkọ Devid mere eme bụ na ndị na-amụ banyere ihe ndị mgbe ochie hụrụ ebe e dere ụlọ Devid notu ihe e dere noge ochie. Ihe Jizọs Kraịst kwuru gbasara Devid gosikwara na e nwere onye bụ Devid. Matiu 12:3;22:43-45 Ihe ọzọ bụ na e nwere ebe abụọ na Baịbụl a nọ na-akpọ ezinụlọ ndị Jizọs si iji gosi na ọ bụ ya bụ Mesaya, a kpọọ aha Eze Devid. Matiu 1:6-16;Luk 3:23-31 O doro anya na e nwere onye bụ Devid.3  Ebe ndị e kwuru na a nọ lụọ agha ahụ hà dị adị?Baịbụl kwuru na a lụrụ agha ahụ na Ndagwurugwu Ila. Ma ọ kapịkwuru ebe ọ bụ ọnụ. O kwuru na ndị Filistia mara ụlọikwuu ha nugwu dị nagbata obodo Soko na obodo Azika. Ndị Izrel guzo nugwu chere ihu nugwu nke ndị Filistia nọ, ndagwurugwu Ila dịkwa netiti ha. Ebe ndị a hà dị adị?Otu nwoke gara ebe ahụ na nso nso a kwuru, sị: Onye kpọgharịrị anyị abụghị onye chọọchị. Ọ kpọ anyị gaa na Ndagwurugwu Ila. Anyị garuru nọnụ ọnụ otu ugwu dị ebe ahụ. Ka anyị nọ na-ele ndagwurugwu ahụ, ọ sịrị anyị gụọ1 Samuel 17:1-3. Ọ tụziiri anyị aka nófè ndagwurugwu ahụ ma sị: Naka ekpe ebe ahụ ka obodo Soko dakpọrọ adakpọ dị. Ọ tụgharịkwara sị anyị, Naka nri ka obodo Azika dakpọrọ adakpọ dị. Ndị Filistia mara ụlọikwuu nagbata obodo abụọ ahụ, nugwu nke chere unu ihu. Nihi ya, ọ ga-abụ na ebe a anyị guzo bụ ebe ndị Izrel mara ụlọikwuu. M nọ na-agwa onwe m na ọ ga-abụ na ebe ahụ m guzo bụ ebe Sọl na Devid guzo mgbe ahụ. Mgbe anyị si nugwu ahụ rịdata, na-aga na ndagwurugwu ahụ, anyị gafere ebe mmiri na-esi asọfe, ma ọ bụzi ala akọrọ, bụrụkwa nkume nkume. Ozugbo ahụ, m ji uche m na-ahụ ka Devid hulatara tụtụrụ nkume ise na-akwọ mụrụmụrụ, nke o ji otu nime ha gbuo Golayat. Obi tọrọ nwoke a ụtọ na ihe niile Baịbụl kọrọ gbasara Devid na Golayat bụ eziokwu. Otú ahụkwa ka ọ dị ọtụtụ ndị taa.O nweghị ebe mmadụ ga-agbakwasị ụkwụ sị na akụkọ a emeghị eme. Ndị a kọrọ akụkọ ha nwere oge ha dịrị ndụ, ebe ndị a kọrọ ihe niile nọ mee dịkwa adị. Nke ka nke bụ na akụkọ a so nOkwu Chineke e ji ike mmụọ nsọ dee. O si naka Chineke nke eziokwu, Onye na-apụghị ịgha ụgha.Taịtọs 1:2;2 Timoti 3:16.M Na-ewebu Iwe Ọkụ, Na-alụkwa ỌgụNDỤ M BIRI NA MBỤ:A mụrụ m nobodo Siudad Mante. Ọ bụ obere obodo mara mma dị na steeti Tamaulipas dị na Meksiko. Ndị obodo anyị na-emesapụ aka, dịrịkwa obiọma. Ma, ndị ọjọọ juru na ya anaghị ekwe ndị mmadụ ṅụrụ mmiri tọgbọ iko.Anyị dị ụmụ nwoke anọ nezinụlọ anyị. Abụ m nke abụọ. Ndị mụrụ m mere m baptizim na Chọọchị Katọlik. M mechara soro ná ndị òtù ukwe na parish anyị. M chọrọ ime ihe dị Chineke mma nihi na achọghị m ịga ọkụ ala mmụọ.Papa m na mama m gbasara mgbe m dị afọ ise, papa m ahapụ anyị. Ihe a o mere wutere m, meekwa ka obi gbawaa m. Aghọtaghị m ihe mere o ji hapụ anyị ebe anyị hụrụ ya nanya. Ihe mama m bịaziri na-eme bụ, ya gaa ọrụ, ya anọọ ogologo oge ka o nwee ike inweta ego ọ ga-eji elekọta mụ na ụmụnne m ndị ọzọ.M jizi ohere ahụ na-ahapụ ịga akwụkwọ mgbe ụfọdụ ma soro ndị tọrọ m na-akpagharị. Ha kụziiri m ịdụ ikwu, ise sịga, izu ohi na iti ọkpọ. Ebe m chọrọ ka ndị ọzọ na-atụ m ụjọ, m mụrụ otú e si eti ọkpọ, otú e si agba mgba, otú e si agba karat nakwa otú e si e ji ngwá ọgụ alụ ọgụ. M bidoro ịna-alụ ọgụ aghara aghara. M na-ejikarị égbè alụ ọgụ. O nwekwara mgbe ụfọdụ a na-akụ m ọ dị ndụ ọnwụ ka mma, ahụ m niile abụrụ ọbara ọbara, a hapụ m nokporo ámá. Obi na-amapụ mama m ma ya hụ ebe m tọgbọ nokporo ámá. Ọ na-eburu m ozugbo gawa ụlọ ọgwụ.Mgbe m dị afọ iri na isii, otu enyi m nwoke aha ya bụ Jorge bịara nụlọ anyị. Mụ na ya matara mgbe anyị ka dị obere. Ọ gwara anyị na ya bụzi Onyeàmà Jehova nakwa na o nwere ihe dị mkpa ọ chọrọ ịgwa anyị. O bidoro jiri Baịbụl gwawa anyị ihe ndị o kweere. Agụtụbeghị m Baịbụl mbụ, obi tọkwara m ụtọ mgbe o si na Baịbụl gwa m aha Chineke na ihe ndị Chineke zubere ime. Ọ gwara anyị ka ọ mụwara anyị Baịbụl, anyị ekweta.OTÚ BAỊBỤL SI GBANWEE NDỤ M:Obi ruru m ala mgbe m mụtara na ọkụ ala mmụọ adịghị nakwa na Baịbụl ekwughị gbasara ya. Abụ Ọma 146:4;Ekliziastis 9:5 Ozugbo m mụtara ya, m malitere iji obi m niile na-atụ Chineke egwu, ọ bụghịzi nkem na-atụbu ya nihi na achọghị m ịga ọkụ ala mmụọ. M bịaziri were ya ka Nna hụrụ m nanya, onye chọrọ ka ihe gaziere ụmụ ya.Ka m nọ na-amụ Baịbụl, achọpụtara m na o nwere àgwà m ụfọdụ m kwesịrị ịgbanwe. M kwesịrị ịmụta ịdị umeala nobi, kwụsịkwa ịna-alụ ọgụ ma a kpasuo m iwe. Otu ihe nyeere m aka bụ ihe e dere ná1 Ndị Kọrịnt 15:33, ebe sịrị na mkpakọrịta ọjọọ na-emebi àgwà ọma. O mere ka m ghọta na tupu mụ enwee ike ịgbanwe àgwà ọjọọ m, m ga-akwụsịrịrị iso ndị ọjọọ na-akpa. Akwụsịziri m iso ndị enyi m mbụ akpa, metezie Ndị Kraịst ibe m enyi. Ndị Kraịst ibe m a nwee nghọtahie, ha anaghị alụ ọgụ, kama, ha na-esi otú Baịbụl kwuru ka e si kpezie kpezie.Amaokwu Baịbụl ndị ọzọ nyeere m aka bụNdị Rom 12:17-19. Ebe ahụ sịrị: Unu ejila ihe ọjọọ akwụ onye ọ bụla ụgwọ ihe ọjọọ. . . . Ọ bụrụ na o kwere omume, ọ bụrụhaala na ọ dị unu naka, unu na mmadụ niile dịrị nudo. . . . Unu abọrọla onwe unu ọbọ, . . . nihi na e dere, sị: Ọ bụ m nwe ịbọ ọbọ; m ga-akwụ ụgwọ, ka Jehova kwuru. M bịara ghọta na Jehova ga-eme ka ihe ọjọọ kwụsị noge ọ chọrọ nakwa otú o si chọọ ya. M jizi nwayọọ nwayọọ, kwụsị ịlụ ọgụ.Anaghị m echefu ihe mere notu mgbede m na-alọta ụlọ echefu. Ụfọdụ ụmụ okorobịa nọ nòtù ndị ha na ndị òtù m nọbu na ya na-alụ ọgụ bịara chọwa m okwu. Onyeisi ha kụrụ m ihe nazụ, sị m: Ngwa, kụgwara m! M kpeere Jehova ekpere ozugbo nobi m, sị ya nyere m aka idi mkparịa a. Ọ bụ eziokwu na ọ nọ na-enu m enu ka m kụgwara ya, m mechara hapụ ya gawa. Echi ya, m hụrụ onyeisi ha ahụ ka naanị ya so. Iwe eju m obi, mụ achọwa imegwara ya. Ma, m kpeere Jehova ekpere ọzọ ka o nyere m aka ijide onwe m. Ihe m na-atụghị anya ya meziri. Onyeisi ha ahụ bịakwutere m, sị m: Biko ewela iwe maka ihe ahụ m mere gị ná mgbede ụnyaahụ. Ị ma na m na-achọ otú m ga-esi adị ka gị? M chọrọ ịmụ Baịbụl. Obi tọrọ m ezigbo ụtọ na m gbalịrị jide onwe m. E bidoziri mụwara ya Baịbụl.O wutere m na ụmụnne m na mama m kwụsịrị ịmụ Baịbụl mgbe ahụ. Ma, m nọgidere na-amụ Baịbụl. Ekpebiri m na mee elu mee ala, agaghị m akwụsị ịmụ Baịbụl. Ama m na iso ndị Chineke na-akpa ga-eme ka obi ruo m ala, meekwa ka m nweta ụdị ndị m chọrọ ka mụ na ha na-anọ. M nọgidere na-amụ Baịbụl. Nafọ 1991, e mere m baptizim, mụ aghọọ Onyeàmà Jehova.URU NDỊ M RITERELA:Abụbu m onye iwe ọkụ, na-alụkarị ọgụ, na-achọkarịkwa ka okwu bie nọnụ m. Ma, Okwu Chineke agbanweela ndụ m kpamkpam. Ugbu a, m na-ezi onye ọ bụla chọrọ ịnụ ihe Baịbụl kwuru ozi ọma gbasara otú ha na ibe ha ga-esi na-adị nudo. M na-ekwusa ozi ọma oge niile kemgbe afọ iri abụọ na atọ ugbu a.O nwere oge m gara rụtụ ọrụ nalaka ụlọ ọrụ Ndịàmà Jehova dị na Meksiko. Mgbe m nọ ebe ahụ, m matara otu nwa agbọghọ bụkwa Onyeàmà Jehova. Aha ya bụ Claudia. Mụ na ya lụkwara nafọ 1999. Obi dị m nnọọ ụtọ na Jehova ji ezigbo nwaanyị gọzie m.Noge ahụ, mụ na nwunye m nọ nọgbakọ Ndịàmà Jehova na-eji asụsụ ndị ogbi nke Meksiko amụ ihe. Anyị na-enyere ndị ogbi nọ ebe ahụ aka ịmụta gbasara Jehova. E mechara gwa anyị ka anyị kwaga Beliiz gaa kwusawa ozi ọma. Ọ bụ eziokwu na anyị anaghị ebi ndụ okomoko, anyị nwere ihe niile na-eme ka obi na-atọ anyị ụtọ. O nweghị ọrụ na-atọ anyị ụtọ ka ozi anyị na-eje ebe a.Mama m na Ndịàmà Jehova maliteghachịrị ịmụ Baịbụl, ya emechaakwa mee baptizim. Nwanne m nwoke nke tọrọ m na nwunye ya na ụmụ ha atọ bụ Ndịàmà Jehova ugbu a. Mgbe m ghọrọ Onyeàmà Jehova, mụ na ụfọdụ ndị bụbu ndị enyi m malitere ịmụ Baịbụl. Ha bụkwa Ndịàmà Jehova ugbu a.Ọ na-ewute m na ụfọdụ ndị ezinụlọ anyị nwụrụ nihi na ha akwụsịghị iwe iwe ọkụ. Á sị na agbanweghị m, ònye manụ ma m gaara adị ndụ ruo ugbu a? M na-ekele Jehova maka ime ka m mata ya, matakwa ndị na-efe ya. Ha ji ndidi na obiọma nyere m aka ime ihe Baịbụl kwuru.Gịnị Ka Baịbụl Kwuru?Gịnị bụ Alaeze Chineke?ỤFỌDỤ NDỊ NA-EKWUna ọ bụ ihe dị mmadụ nobi; ndị ọzọ ana-ekwu na ọ bụrụ na ụmụ mmadụ emee ka udo dịrị nụwa, mmadụ na ibe ya adịrịkwa ná mma, na alaeze abịala. Gịnị ka i chere?IHE BAỊBỤL KWURUChineke nke eluigwe ga-eme ka otu alaeze nke a na-agaghị ebibi ebibi malite ịchị. . . . Ọ ga-egwepịa alaeze ndị a niile ụmụ mmadụ hiwere. Daniel 2:44 Alaeze Chineke bụ ọchịchị dị adị.IHE ỌZỌ ANYỊ GA-AMỤTA NA BAỊBỤLAlaeze Chineke ga-esi neluigwe na-achị ụwa.Matiu 10:7;Luk 10:9.Chineke ga-eji Alaeze ya mezuo uche ya neluigwe nakwa nụwa.Matiu 6:10.Olee mgbe Alaeze Chineke ga-abịa?OLEE IHE Ị GA-AZA?O nweghị onye maNoge na-adịghị anyaEcheghị m na ọ ga-abịaIHE BAỊBỤL KWURUA ga-ekwusakwa ozi ọma nke a nke alaeze nelu ụwa dum mmadụ bi ka ọ bụrụ àmà nye mba niile; mgbe ahụkwa ka ọgwụgwụ ga-abịa. Matiu 24:14 E kwusachahaala ozi ọma otú Chineke chọrọ, Alaeze Chineke ga-abịa bibie ụwa ọjọọ a.IHE ỌZỌ ANYỊ GA-AMỤTA NA BAỊBỤLO nweghị onye ma kpọmkwem mgbe Alaeze Chineke ga-abịa.Matiu 24:36.Amụma ndị dị na Baịbụl na-egosi na Alaeze Chineke ga-abịa noge na-adịghị anya.Matiu 24:3,7,12.Gụọ Isiokwu Ndị Ọzọ nỊntanetAJỤJỤ NDỊ ỌZỌ BAỊBỤL ZARAGịnị Mere M Ji Kwesị Ịna-ekpe Ekpere? M Kpee Ekpere, Chineke Ọ Ga-aza M?Gaa nebe e dere IHE BAỊBỤL NA-AKỤZI pịa ebe e dereAJỤJỤ NDỊ BAỊBỤL ZARA 